Draft Contract de servicii


1. Părţile contractante
În temeiul Legii 98/2016 privind achizițiile publice, s-a încheiat prezentul contract de achiziție publica de prestare de servicii 
între
           
 COMUNA DRAGALINA, cu sediul în Localitatea Dragalina, Strada B-dul General Ioan Dragalina, nr. 46, Județul Călărași, Cod Fiscal 4445389, telefon 0242/708.073, fax 0242/708.074, email pdragalina@gmail.com, pagina web www.comunadragalina.ro, Cont trezorerie nr. RO88TREZ24A705000710101X deschis la Trezoreria Călărași, reprezentată prin Primar Stanciu Marian Gabriel, în calitate de achizitor
şi 
………………………………………..avand adresa str. ........................................, nr. ........................, ................................, jud. ........................., telefon/fax ..................................................................., număr de înmatriculare ..................................., cod fiscal .............................................. , cont .................................................................., trezoreria .............................., reprezentată prin ........................................., funcţia ............................ în calitate de prestator, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
a) contract - prezentul contract şi toate anexele sale;
b) achizitor şi prestator - părţile contractante, aşa cum sunt acestea numite în prezentul contract;
c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) servicii - activităţi a căror prestare face obiect al contractului; 
e) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
f) zi - zi calendaristică; an - 365 de zile.
3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii
4. Obiectul şi preţul contractului
4.1. - Prestatorul se obligă să presteze Servicii de catering în vederea furnizării unei mese calde pentru preșcolarii și elevii din cadrul Liceului tehnologic „Duiliu Zamfirescu,  în baza OUG 91/2021 și Hotararea nr. 1296/2021 Normelor metodologice de aplicare a prevederilor Ordonanţei de urgenţă a Guvernului nr. 91/2021 privind aprobarea continuării Programului-pilot de acordare a unui suport alimentar pentru preşcolarii şi elevii din 150 de unităţi de ı̂nvăţământ preuniversitar de stat, și în conformitate cu caietul de sarcini. 
4.2. - Livrarea suportului alimentar nu se face pe perioada vacanţelor sau in zilele declarate prin lege ca zile nelucrătoare.   
4.3. - Achizitorul se obligă să plătească prestatorului preţul convenit pentru îndeplinirea contractului.
4.4. - Preţul convenit pentru îndeplinirea contractului, plătibil prestatorului de către achizitor, este conform ofertei anexa la contract, respectiv: 
pret porție/zi	.................. lei fara TVA la care se adaugă TVA in suma de ................... lei.
4.5. - Numărul maxim de porții este de 62.810 livrabile, pentru perioada anului școlar 2021-2022, semestrul al II-lea.
4.6. - Pretul serviciilor prestate este cel rezultat prin aplicarea tarifelor prevăzute in propunerea financiara anexa la prezentul contract, aplicat la numarul de porții livrate zilnic. Tarifele sunt ferme și se mentin pe intreaga perioada contractuala.
5. Durata contractului
5.1 – Contractul incepe odata cu semnarea lui de ambele parti și dureaza pe tot parcursul anului școlar 2021-2022.
6. Documentele contractului
6.1 - Documentele contractului sunt:
a) caietul de sarcini;
b) propunerea tehnică şi propunerea financiară;
7. Obligaţiile principale ale prestatorului
7.1- Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate în caietul de sarcini.
7.2- Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract. 
7.3 - Prestatorul se obligă să presteze serviciile în conformitate cu graficul de prestare prezentat în propunerea tehnică.
7.4 – Prestatorul se obliga sa respecte conditiile prevazute in Ordonanţa de urgenţă nr. 91/2021 privind aprobarea continuării Programului-pilot de acordare a unui suport alimentar pentru preşcolarii şi elevii din 150 de unităţi de ı̂nvăţământ preuniversitar de stat și Hotărârea nr. 1296/2021 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 91/2021privind aprobarea continuării Programului-pilot de acordare a unui suport
alimentar pentru preşcolarii şi elevii din 150 de unităţi de ı̂nvăţământ preuniversitar de stat
7.5 - Prestatorul se obligă să despăgubească achizitorul împotriva oricăror:
reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
daune-interese, costuri, taxe şi cheltuieli de orice natură, aferente.

8. Obligaţiile principale ale achizitorului
8.1 – Achizitorul se obligă să plătească preţul convenit în prezentul contract pentru serviciile prestate. 
8.2- Achizitorul se obligă să recepţioneze serviciile prestate în termenul convenit.
8.3 - Achizitorul se obligă să efectueze lunar plata către prestator  în termen de  30 de zile de la acceptarea facturii de către acesta pe baza situaţiilor de livrare întocmite de prestator, verificate şi acceptate de achizitor, în conformitate cu art. 6 alin 1 din Legea 72/2013.

9. Sancţiuni pentru neîndeplinirea culpabilă a obligaţiilor 
9.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă de 0,1% pe zi de intarziere.
9.2 - În cazul în care achizitorul nu onorează facturile în termenul perioadei convenite, atunci acesta are obligaţia de a plăti, ca penalităţi, o sumă de 0,1% pe zi de intarziere din preţul contractului.
9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.
9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice

10. Garanţia de bună execuţie a contractului
10.1 – In conformitate cu art. 40 din Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, garanția de buna execuție se va constitui în termen de maxim 5 zile lucratoare de la semnarea contractului și va fi de 5% din valoare contractului.

11. Alte responsabilităţi ale prestatorului
11.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.
(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.
11.2 - Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
11.3 – Prestatorul furnizeaza suportul alimentar la fiecare unitate de invatamant, dupa ce a primit prezenta de la acestea, în numarul indicat în acea zi, în functie de numarul elevilor prezenți.

12. Alte responsabilităţi ale achizitorului
12.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.
12.2 – Achizitorul sau beneficiarul suportului alimentar se obligă să informeze prestatorul zilnic, numarul elevilor prezenți în fiecare unitate de învatamant.

13. Recepţie şi verificări 
13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică. 
13.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. 

14. Începere, finalizare, întârzieri, sistare
14.1 - Prestatorul are obligaţia de a începe prestarea serviciilor din ziua urmatoare semnarii lui de ambele parti.
14.2 - Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor.
14.3 - Dacă pe parcursul îndeplinirii contractului prestatorul nu respectă termenele, acesta are obligaţia de a notifica acest lucru, în timp util, achizitorului. Graficul de prestare va respecta calendarul anului şcolar pentru anul 2021-2022.
14.4 - Prezentul contract încetează:
· La împlinirea termenului pentru care a fost încheiat.
· Prin denunţarea unilaterală de către Achizitor fără nici o notificare prealabilă adresată prestatorului în cazul în care prestatorului i se retrage autorizaţia de funcţionare, intră în procedură de reorganizare judiciară sau este declarat în stare de faliment. In acest caz Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
· Prin denunţarea unilaterală a contractului de către Achizitor cu o notificare prealabilă în cazul în care Prestatorul nu îşi îndeplineşte la timp şi în bune condiţii oricare dintre obligaţiile ce-i revin.
· Prin denunţarea unilaterală a contractului de către Achizitor în cazul apariţiei unor circumstanţe care nu au putut fi prevăzute la data încheierii contractului şi cu condiţia ca acesta să notifice prestatorul.
· Prin acordul scris al părţilor.
· Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral contractul în perioada de valabilitate a acestuia în una dintre următoarele situaţii:
· contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164—167 din Legea nr. 98/2016;
· contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.
· In alte cazuri prevăzute de lege.

15. Ajustarea preţului contractului
15.1 - Pentru serviciile prestate, plăţile datorate de achizitor prestatorului sunt raportate la tarifele declarate în propunerea financiară, anexă la contract.
15.2 – Preţul unitar al suportului alimentar nu se ajustează.

16. Subcontractanţi
16.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.
16.2 - (1) Prestatorul este pe deplin răspunzător faţă de achizitor de modul în care îndeplineşte contractul.

17. Forţa majoră
17.1 - Forţa majoră este constatată de o autoritate competentă.
17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
17.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

18. Soluţionarea litigiilor
18.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
18.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România. 

19. Limba care guvernează contractul
19.1 - Limba care guvernează contractul este limba română.

20. Comunicări
20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
20.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

21. Legea aplicabilă contractului
21.1 - Contractul va fi interpretat conform legilor din România.

Părţile au înteles să încheie azi ___________ prezentul contract în 2 (două) exemplare, câte unul pentru fiecare parte. 

	Achizitor,
COMUNA  DRAGALINA
Primar
MARIAN GABRIEL STANCIU


SECRETAR COMUNA
POPESCU GABRIEL

CLIM ADRIANA ELENA



                                                                                                         

	

	Prestator,

